ส่องตลาด…ภาคบ่าย – บล.ฟิลลิป (ประเทศไทย)
บล.ฟิลลิป (ประเทศไทย) ระบุในบทวิเคราะห์บ่ายนี้
8 พ.ค. 2558

ตลาดหุ้น
แนวโน้มภาคบ่าย:ค่า P/E ตลาดกลับสู่ 15x อีกครั้ง
SET index แกว่งตัวในกรอบแคบๆ โดยพยายามยืนเหนือ 1500 จุด ขณะที่ตลาดยังจับตาไปยังปัจจัยบวกใหม่ๆ วันนี้ติดตามข้อมูลการจ้างงานนอกภาคการเกษตรของสหรัฐ เพราะเริ่มมีความกังวลต่อการปรับขึ้นอัตราดอกเบี้ยของเฟดอีกครั้ง 
สำหรับปัจจัยเชิงเศรษฐกิจในระยะสั้นคาดว่ายังไม่ดีนัก ขณะที่ตลาดหุ้นไทยปรับตัวเพื่อสะท้อนปัจจัยพื้นฐานมากขึ้น โดยล่าสุด Consensus P/E อยู่ที่ระดับใกล้เคียงกับ 15x อีกครั้ง
ทางฝ่ายมองว่าการปรับขึ้นของตลาดยังค่อนข้างจำกัดอยู่ หากไม่สามารถมายืนเหนือ 1503 จุด ได้ยังมีโอกาสที่จะปรับลงต่อไปที่ 1485 จุด ซึ่งที่ 1485 จุดประเมิน Downside ค่อนข้างจำกัดแล้วเนื่องจากใกล้เคียงกับต้นทุนเฉลี่ยของสถาบันในช่วงก่อนหน้า 
กลยุทธ์เน้นให้ตลาดสร้างฐานก่อน โดยเน้นรอรับหุ้น เพื่อรอการเก็งกำไรผลประกอบการหุ้นรายตัว อิงผลประกอบการและการท่องเที่ยว อาทิ ERW, AAV รวมถึง หุ้น SET50/SET100 แนะนำ BA และ CBG เนื่องจากมีลุ้นเข้าคำนวณ SET 50/ SET 100 เป็นครั้งแรก
 
แนวโน้มตลาดหุ้นไทยภาคบ่ายในเชิงเทคนิค
ดัชนี 1,506.69 เปลี่ยนแปลง +8.38 จุด
มูลค่าการซื้อขาย 18,726 ลบ.
ดัชนีเริ่มทรงตัวและมีน้ำหนักทางบวกจากเครื่องมือ Modi.Sto. ในกราฟ 60 นาทีที่ส่งสัญญาณซื้อขึ้นในเขต Oversold คาดบ่ายทรงตัวในแดนบวกได้ แต่ยังต้องระวังแรงขายเมื่อมีการปรับตัวขึ้น โดยเฉพาะแนวต้าน Trendline บริเวณ  1515-1520 จุด แนวรับ 1495 จุด 
 
หุ้น/ราคา     ความเห็น
TMB 2.60    Modi.Sto. ซึ่ง Oversold ในระดับ Extreme กลับมาส่งสัญญาณซื้อ มีลุ้นรีบาวด์ “เก็งกำไร” แนวรับ 2.54 แนวต้าน 2.70-2.74 cut loss 2.48  บ.
AAV 4.64 แรงซื้อหนุน พร้อมเครื่องมือทยอยกันฟื้นตัว คาดรีบาวด์ทดสอบ EMA-200 ได้ “เก็งกำไร” แนวรับ 4.60 แนวต้าน 4.76-4.80 cut loss 4.54  บ.
SMT 8.95 มีฐานราคาที่มั่นคงบน EMA-25 บวกกับแรงซื้อที่เข้ามาหนาแน่น ราคามีโอกาสขยับขึ้นต่อได้ “เก็งกำไร” แนวรับ 8.85  แนวต้าน 9.15, 9.50  cut loss 8.75 บ.
 
ตลาดอนุพันธ์
กลยุทธ์
Series/    ราคา     ความเห็น
S50M15 996.70   Short เปิดได้ตอนเช้าที่ 994 จุด แต่ตัดขาดทุนไป สถานะใหม่ หลุด 992 จุด Short ตามไปทำกำไร 985 จุด ตัดขาดทุนเหนือ 995 จุด
PTTEPM15 118.25 Long ที่เปิดไว้ 119.50 บาท ตัดขาดทุนไปที่ 118 บาท
GFM15 18,930 Short ตอนเช้ายังไม่ได้ รอเปิดอีกครั้งหากหลุด 18,880 บาท เป้าหมายทำกำไร 18,750 บาท ตัดขาดทุนเหนือ 18,950 บาท
BRK15 2,200   Short ตอนเช้ายังไม่ได้ รอเปิดอีกครั้งที่ 2,215 บาท เป้าหมายทำกำไร 2,195 บาท ตัดขาดทุนเหนือ 2,225 บาท
USDM15 33.55 Long เปิดได้ตอนเช้าที่ 33.58 บาท ถือต่อถ้าไม่หลุด 33.54 บาท รอทำกำไร 33.65 บาท
 
อนุพันธ์เด่นเชิงเทคนิค
S50M15 / ราคาปิด 996.70จุด
เปลี่ยนแปลง +7.50 จุด
กราฟ 10 นาที รีบาวด์สลับขึ้นมา พร้อมสัญญาณบวกจากเครื่องมือ MACD แต่มอง Upside น่าจะจำกัดตามแนวต้าน เนื่องจากกรอบแนวโน้มยังอยู่ในทางลง รับ 991, 985 ต้าน 1000, 1005 จุด